Diari Oficial de la Generalitat Valenciana


Sumari del DOGV 6095, del 04-09-2009 (2009/9851)

RESOLUCIÓ de 25 de juny de 2009, de la Conselleria d'Economia, Hisenda i Ocupació, per la qual s'accepta la cessió gratuïta de l'immoble de 2.469,27 m² de superfície, situat a Cocentaina, avinguda Real Blanc, realitzada per l'ajuntament del dit municipi a favor de la Generalitat, per a ser destinat a dotacions públiques de caràcter sanitari.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6095

Data del DOGV
:   04-09-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/9851


Data del document
:   25-06-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * transmissió de la propietat
    * cultura regional
    * propietat immobiliària

RESOLUCIÓ de 25 de juny de 2009, de la Conselleria d'Economia, Hisenda i Ocupació, per la qual s'accepta la cessió gratuïta de l'immoble de 2.469,27 m² de superfície, situat a Cocentaina, avinguda Real Blanc, realitzada per l'ajuntament del dit municipi a favor de la Generalitat, per a ser destinat a dotacions públiques de caràcter sanitari. [2009/9851]  
L'Ajuntament de Cocentaina, en sessió plenària realitzada el dia 21 de maig de 2009, va acordar la cessió gratuïta a la Generalitat de l'immoble de la seua propietat, de 2.469,27 m² de superfície, situat a l'avinguda Real Blanc de la dita població.  
A proposta de la Conselleria de Sanitat, es van iniciar els tràmits legals oportuns per a l'acceptació de la cessió de l'immoble.  
La cessió es realitza amb la finalitat de destinar l'immoble a dotacions públiques de caràcter sanitari,, amb subjecció al que disposa l'article 111 del Reglament de Béns de les Entitats Locals, per tindre l'immoble que se cedix la naturalesa jurídica de patrimonial.  
En conseqüència, basant-se en l'article 44 de la Llei 14/2003, de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Cocentaina de l'immoble que té 2.469,27 m² de superfície, situat en l'avinguda Real Blanc de la dita població, que confronta: nord, barranc i terrenys de l'ajuntament cedits a Sacova; sud, avinguda Real Blanc; est, vial perpendicular a avinguda Real Blanc accés a residència Novaire, i oest, antic barranc qualificat com zona verda annexa al Centre Social Real Blanc.   
Consta inscrita en el Registre de la Propietat de Cocentaina al tom 1492, llibre 395, foli 104, finca 21197, inscripció 1ª.   
Referència cadastral: 0942354XE5337U3629YM i 8910228LP6284C5406FT  
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Cocentaina, s'efectua amb la condició de destinar l'immoble a dotacions públiques de caràcter sanitari i amb subjecció al que establix l'article 111 del Reglament de Béns de les Entitats Locals.  
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 25 de juny de 2009.- El conseller d'Economia, Hisenda i Ocupació i vicepresident segon del Consell: Gerardo Camps Devesa.